Albert Camus yewwi-d BAC deg useggas n 1932, s yin yebda almud n tfelsafit. Deg useggas-agi, yessufeɣ-d imagraden-is imenza deg yiwet n tesɣunt irefden azwel n Tasɣunt n unelmad. Yezweǧ d Simon Hie, mi d-yufa iman-is yessfek fell-as ad inadi axeddim s wayes ara ikemmel tudert-is, ad iḥelli aɣrumis, yerna ad ikemmel abrid n tɣuri-ines. Yekcem ɣer ukabar n Cumunist, yeǧǧa-t deg useggas n 1937. Deg useggas n 1936, seld mi d-yeffeɣ seg tseddawit ixeddem-d netta d kraḍ n yimdukal-is taceqquft n umezgun iwumi isemma Rvolte dans les Asturies, d taceqquft ara yuɣalen umbaɛd d tugdilt, syen yexdem aṭas n tceqqufin n umezgun: Le temps du mpris d'Andr Malraux, Les Bas-fonds de Gorki, Les frres Karamazov de Dostoevski. Di 1938, yuɣal d aneɣmas deg lezzayer, iqeddec deg wayen yeɛnan asezreg.